Source: https://dzp.dashofer.sk/onb/33/komentar-k-zdp-39-povinnosti-zamestnavatela-ktory-je-platitelom-dane-uniqueidmRRWSbk196FPkyDafLfWAE1d2WUUfDAbhCKOOxBuxkGhMfAkYY5hNtVFgUtLZYC8/?uri_view_type=35
Timestamp: 2020-05-27 14:52:45+00:00
Document Index: 6228144

Matched Legal Cases: ['§ 39', '§ 39', '§ 38', '§ 33', '§ 33', '§ 33', '§ 33', '§ 35', '§ 11', '§ 33', '§ 5', '§ 39', '§ 39']

Komentár k ZDP § 39 Povinnosti zamestnávateľa, ktorý je platiteľom dane | Komentár k zákonu o dani z príjmov pre právnické aj fyzické osoby
1.6.8 Komentár k ZDP § 39 Povinnosti zamestnávateľa, ktorý je platiteľom dane
(6) Zamestnávateľ, ktorý je platiteľom dane, je povinný doručiť zamestnancovi doklad o vykonanom ročnom zúčtovaní (§ 38 ods. 10) najneskôr do konca apríla roku, v ktorom zamestnancovi vykonal ročné zúčtovanie. Na žiadosť zamestnanca je zamestnávateľ, ktorý je platiteľom dane, povinný do desiatich dní od doručenia žiadosti vystaviť doplnený doklad o vykonanom ročnom zúčtovaní, a to o údaj o vysporiadaní daňového nedoplatku, preplatku, zamestnaneckej prémie, daňového bonusu (§ 33) alebo daňového bonusu na zaplatené úroky (§ 33a) vyplývajúceho z tohto ročného zúčtovania. Zamestnávateľ, ktorý je platiteľom dane, za zdaňovacie obdobie, za ktoré vystavil doplnený doklad o vykonanom ročnom zúčtovaní nebude po dátume vyplnenia tohto dokladu zrážať alebo vyplácať sumy daňového nedoplatku, preplatku, zamestnaneckej prémie, daňového bonusu (§ 33) alebo daňového bonusu na zaplatené úroky (§ 33a) uvedené v tomto doklade.
b) hlásenie o vyúčtovaní dane a o úhrne príjmov zo závislej činnosti poskytnutých jednotlivým zamestnancom bez ohľadu na to, či ide o peňažné plnenie alebo nepeňažné plnenie za uplynulé zdaňovacie obdobie, o zrazených preddavkoch na daň, o zamestnaneckej prémii, o daňovom bonuse a o daňovom bonuse na zaplatené úroky (ďalej len „hlásenie”); hlásenie obsahuje aj meno a priezvisko osoby, ktorej bol príjem poskytnutý, jej rodné číslo, nezdaniteľné časti základu dane, poistné a príspevky, ktoré platí zamestnanec, preddavky na daň, daňový bonus, zamestnaneckú prémiu a daň, ak nejde o osoby, na ktoré sa vzťahujú osobitné spôsoby vykazovania údajov podľa osobitného predpisu.132)
(14) Ak vzniknú pochybnosti o správnosti, pravdivosti alebo úplnosti podaného prehľadu alebo o pravdivosti údajov v ňom uvedených, oznámi správca dane tieto pochybnosti zamestnávateľovi, ktorý je platiteľom dane a vyzve ho, aby sa k nim vyjadril, najmä aby neúplné údaje doplnil, nejasnosti vysvetlil a nepravdivé údaje opravil alebo pravdivosť údajov riadne preukázal. Vo výzve správca dane určí zamestnávateľovi, ktorý je platiteľom dane, primeranú lehotu na vyjadrenie a poučí ho o následkoch spojených s neodstránením pochybností alebo nedodržaním určenej lehoty, ktoré vyplývajú z osobitného predpisu.128) Ak je v lehote na poukázanie sumy rozdielu daňového bonusu, daňového bonusu na zaplatené úroky alebo zamestnaneckej prémie podľa § 35 ods. 7 zaslaná výzva na odstránenie nedostatkov v podanom prehľade, lehota na vrátenie rozdielu daňového bonusu, daňového bonusu na zaplatené úroky alebo zamestnaneckej prémie neplynie odo dňa odovzdania výzvy na poštovú prepravu prostredníctvom pošty alebo poskytovateľa poštových služieb alebo odo dňa odoslania výzvy elektronickými prostriedkami až do dňa odstránenia nedostatkov prehľadu.
(15) Ak zamestnávateľ, ktorý je platiteľom dane, zistí po lehote na podanie hlásenia, že podané hlásenie je nesprávne alebo neúplné alebo jeho oprava má za následok zmenu sumy daňového bonusu, daňového bonusu na zaplatené úroky alebo zamestnaneckej prémie, je povinný za príslušné zdaňovacie obdobie podať správcovi dane dodatočné hlásenie v lehote do konca kalendárneho mesiaca nasledujúceho po mesiaci, v ktorom túto skutočnosť zistil. Zamestnávateľ, ktorý je platiteľom dane, môže zvýšiť alebo znížiť nárok na daňový bonus, zvýšiť alebo znížiť nárok na daňový bonus na zaplatené úroky alebo zvýšiť alebo znížiť nárok na zamestnaneckú prémiu na základe dodatočného hlásenia, len ak uplatní skutočnosti, ktoré neboli predmetom daňovej kontroly.
(16) Doklady podľa odsekov 5 až 7 vystaví a doručí zamestnávateľ, ktorý je platiteľom dane, zamestnancovi v listinnej podobe, ak sa nedohodnú na ich doručení elektronickými prostriedkami. Doklad doručený elektronickými prostriedkami obsahuje predtlačený odtlačok pečiatky zamestnávateľa a faksimile podpisu zamestnávateľa a nie je možné ho dodatočne meniť ani upravovať. Pri elektronickej komunikácii zamestnávateľa so zamestnancom sa vyžaduje potvrdenie doručenia elektronickej správy, ktoré obsahuje informáciu o dátume a čase elektronického doručenia, vrátane označenia elektronickej poštovej schránky príjemcu dohodnutej medzi zamestnancom a zamestnávateľom.
Odsek 1, 2, 3 a 4 - Mzdový list
V súčasnosti musí mzdový list obsahovať:
d) mená, priezviská a rodné čísla osôb, na ktoré zamestnanec uplatňuje nezdaniteľnú časť základu dane na manželku/manžela (§ 11 ods. 3 ZDP) a daňový bonus na vyživované dieťa (§ 33 ZDP),
Ide o príjmy zo závislej činnosti vyplatené v júni pri príležitosti prázdnin (13. plat) a príjmy zo závislej činnosti vyplatené zamestnancovi pri príležitosti vianočných sviatkov (14. plat). U týchto príjmov je možné, za splnenia podmienok ustanovených v ZDP, uplatniť oslobodenie od dane najviac do výšky 500 € od všetkých zamestnávateľov osobitne za 13. a osobitne za 14. plat. [§ 5 ods. 7 písm. n) a písm. o) ZDP]
Potvrdenie o príjme je podkladom na vyplnenie daňového priznania (doklad o súhrnných údajoch uvedených na mzdovom liste, resp. evidencii - § 39 ods. 5 ZDP). Vzor potvrdenia FS SR uverejňuje na svojom webovom sídle. Okrem potvrdenia o príjme vydáva zamestnávateľ aj doklad o vykonanom ročnom zúčtovaní, potvrdenie o zaplatení dane, doplnené ročné zúčtovanie.
- daňového bonusu.]
Po novele ZDP, ktorá nadobudla účinnosť od 1. 1. 2014, i naďalej platí, že zamestnávateľ je povinný vystaviť potvrdenie o príjme každému zamestnancovi, ktorému v zdaňovacom období vyplácal mzdu. Vzor tohto potvrdenia určuje Finančná správa SR a uverejňuje ho na svojom webovom sídle.
Podľa § 39 ods. 5 písm. a) a písm. b) a ods. 6 ZDP zamestnávateľ, je povinný zamestnancovi za obdobie, za ktoré zamestnancovi vyplácal mzdu, vystaviť doklad, ktorým je:
- potvrdenie o príjmoch fyzickej osoby zo závislej činnosti, o preddavkoch na daň, o dani vybranej zrážkou z týchto príjmov a o daňovom bonuse na vyživované deti za kalendárny rok v prípade, ak zamestnanec nežiada o vykonanie ročného zúčtovania preddavkov na daň z príjmov fyzickej osoby zo závislej činnosti alebo požiada o vykonanie ročného zúčtovania, ale nesplnil podmienky na jeho vykonanie a podáva daňové priznanie, alebo
- ročné zúčtovanie v prípade, ak…